Laugardaginn 21. september kl. 14 - 16 verður boðið upp á fjölskyldusmiðju í tengslum við sýninguna Áframhald í sýningarsal Listasafns Reykjanesbæjar í Duushúsum . Gunnhildur Þórðardóttir listamaður sýningarinnar mun leiða fjölskyldur og stýra listasmiðju með sýninguna sem innblástur . Á sýningunni eru tvívíð og þrívíð verk sem ýmist eru unnin úr fundnum hlutum , tilfallandi efni og afskurði eins og timbri , járni og textíl en listamaðurinn sækir innblástur til bernskuáranna í Keflavík . Gunnhildur lauk BA í listasögu og listum frá Listaháskólanum í Cambridge árið 2003 og MA í liststjórnun frá sama skóla árið 2006 . Sýningin stendur til 27. október en safnið er opið virka daga kl. 12.00 - 17.00 og um helgar kl. 13.00 - 17.00 . Ókeypis aðgangur .